***Το Δίχτυ*** (κορεατικά: 그물, RR: ***Geumul***, διεθνής τίτλος: ***The Net***) είναι Νοτιοκορεατική ανεξάρτητη δρματική ταινία του 2016 σε σκηνοθεσία και σενάριο Κιμ Κι-ντοκ. Στην ταινία πρωταγωνιστεί ο Ρίου Σονγκ-μπομ. Η πλοκή της περιστρέφεται γύρω από έναν Βορειοκορεάτη ψαρά, ο οποίος λόγω χαλασμένης μηχανής, άθελα του φτάνει στις ακτές της Νότιας Κορέας, με τον γολγοθά του να ξεκινά, αφού τον περνάνε και οι μεν και οι δε για κατάσκοπο.

Η ταινία έκανε την πρεμιέρα της τον Σεπτέμβριο του 2016 στο Διεθνές Φεστιβάλ Κινηματογράφου του Τορόντο, ενώ στις 6 Οκτωβρίου, του ίδιου έτους, κυκλοφόρησε και στις νοτιοκορεατικές κινηματογραφικές αίθουσες. Η ταινία γενικά απέσπασε θετικές κριτικές, ενώ υπήρξε και υποψηφία για στα Blue Dragon Awards, στην κατηγορία Καλύτερου Νεοεισερχόμενου Ηθοποιού.

Πλοκή
-----

Η ταινία ξεκινάει, χωρίς να αναφέρει την ακριβή ημερομηνία, κάπου την περίοδο της διακυβέρνησης του Κιμ Τζονγκ-ιλ στη Βόρεια Κορέα, σε μοντέρνο χρόνο ωστόσο. Ο πρωταγωνιστής λέγεται Nam Chul-woo και είναι ένας φτωχός ψαράς, που μέσα από το επάγγελμά του συντηρεί την οικογένεια του. Ένα πρωί, αφού κάνει έρωτα με τη γυναίκα του, πάει στη δουλειά, περνώντας το φυλάκιο που οδηγεί στη θάλασσα. Καθώς μαζεύει το παραγάδι του, το δίχτυ πιάνεται - κατά τα φαινόμενα - στη μηχανή του κι εκείνη χαλάει. Τότε η παλίρροια τον μεταφέρει στην ακτογραμμή της Νότιας Κορέας, χωρίς τη θέλησή του, πράγμα που αντιλαμβάνονται και οι Βορειοκορεάτες φύλακες που ήταν έτοιμοι να τον σκοτώσουν. 

Όταν πια φτάνει στην Αποστρατιωτικοποιημένη Ζώνη Κορέας συλλαμβάνεται ως ύποπτος για κατασκοπεία. Και τον μεταφέρουν στις Ασφάλεια. Εκεί αναλαμβάνει να τον προσέχει ο Oh Jin-woo, ένας καλοσυνάτος πράκτροας ενώ την ανάκριση αναλαμβάνει ένας, όπως αποδεικνύεται αργότερα, εθνικιστής αστυνομικός, ο οποίος του κάνει τη ζωή δύσκολα, αφού είναι πεπεισμένος ότι είναι κατάσκοπος. Αργότερα, αφού λύνεται η παρεξήγηση τον μεταφέρουν σε άλλον χώρο και συναντάται με έναν έτερο Βορειοκορεάτη, ο οποίος νομίζει ότι είναι κατάσκοπος και του μεταφέρει ένα ποίημα-μήνυμα για τους κατασκόπους που ζουν στη Σεούλ. 

Η Ασφαλεία δεν ήταν ωστόσο διατεθειμένη να τον αφήσει να γυρίσω πίσω στη δικτατορία και χωρίς τη θέλησή του τον παρατάει μέσα στο κέντρο της Σεούλ. Εκείνος που δεν ήθελε να δει τίποτα, έχοντας κλειστά τα μάτια του για ώρα, τελικά τα ανοίγει. Τσατισμένος που δεν τον αφήνουν να γυρίσει πίσω τους ξεφεύγει και πάει συναντά την κόρη του κατασκόπου και της λέει το μήνυμα, χωρίς να ξέρει περί τίνος πρόκειται. Πιο πριν είχε γνωρίσει και μία ιερόδουλη, την οποία βοήθησε να ξεφύγει από τους μαστροπούς της. Ο Nam είχε υπηρετήσει στον στρατό και ήταν επιδέξιος. Τέλος, ο Oh Jin-woo που από την αρχή πίστευε στην αθωότητά του και τον περίμενε για ώρες στο μέρος από όπου τον χάσανε, τελικά τον βλέπει να επιστρέψει. Εκεί του λέει ο Βορειοκορεάτης, πώς γίνεται σε μία τέτοια ελεύθερη χώρα, μία κοπέλα να πουλάει το κορμί της για λεφτά και ο πράκτορας του λέει *όσο περισσότερα τα φώτα τόσο μεγαλύτερη και η σκία*

Τελικά, γυρίζει πίσω στη Βόρεια Κορέα, με τιμές, αφού αρνήθηκε τον καπιταλιστικό τρόπο ζωής για τον επαναστατικό της χώρας του. Ωστόσο, η αλήθεια είναι ότι τον συνόδευσαν κι εκεί στην Ασφάλεια και ξεκίνησε νέος κύκλος ανάκρισης, μήπως και τελικά είχε γίνει κατάσκοπος της Νότιας Κορέας. Ο πρωταγωνιστής βασανίζεται και σε αυτήν την ανάκριση, όπως και στην άλλη. Τελικά αφήνεται ελεύθερο, αφού κατά κάποιον τρόπο λαδώθηκε ο ανακριτής (αφού βρήκε λεφτά που είχε κρύψει στον πρωκτό του, αφού του τα πήρε). Εκείνος πάει πια σημαδεμένς ψυχικά στην οικογένειά του. Το επόμενο πρωί πάει πάλι να ψαρέψει, αλλά του είχε ανακληθεί η άδεια και αδιαφορώντας για τις αρχές μπαίνει στη βάρκα του, όπου τον σκοτώνουν, ρίχνοντάς του δυο θανάσιμες βολές.

Καστ
----

* Ρίου Σονγκ-μπομ ως Nam Chul-woo, πρωταγωνιστής της ταινίας
* Λι Γουον-κουν ως Oh Jin-woo
* Κιμ Γιονγκ-νιμ ως ο Νοτιοκορεάτης ανακριτής
* Κιμ Σου-αν
* Τσόι Γκούι-σουα

Παρπαομπές
----------

1. ↑
2. 1 2  «The Net (Geumul)». *Cine in Style*. Αρχειοθετήθηκε από το πρωτότυπο στις 31 Δεκεμβρίου 2019.
3. ↑  «Film Review: The Net». *Variety*.
4. ↑  «Hollywood Local Productions Dominate Nominations for South Korea's Blue Dragon Awards». *The Hollywood Reporter*.. Ανακτήθηκε στις 2016-11-19.

Εξωτερικοί σύνδεσμοι
--------------------

* *The Net* at the Internet Movie Database